kardosdrur/scandi-wiki huggingface dataset:
Søren Lerby

Søren Lerby (født 1. februar 1958 i København) er en tidligere professionel dansk fodboldspiller og nuværende spilleragent.

Karriere 
Som 16-årig kom Lerby til Fremad Amager fra Taastrup Idræts Klub, men spillede der kun til november 1975, hvor han sammen med klubkammerat Frank Arnesen skiftede til Ajax Amsterdam. I sin karriere spillede Lerby også i Bayern München, AS Monaco FC og PSV Eindhoven.

På disse hold var han syv gange med til at vinde det hollandske mesterskab og to gange med til at vinde det tyske mesterskab. Derudover var han med, da PSV Eindhoven vandt European Champion Clubs' Cup i 1988.

Søren Lerby opnåede i alt at spille 67 landskampe for Danmark, hvori han scorede 10 mål.

Søren Lerby var træner for Bayern München, da de sensationelt blev slået 6-2 af B 1903 (Nu en del af F.C. København) på Gentofte Stadion i UEFA Cup 1991.

Spillestil 
Lerby var som venstre-fodet midtbanespiller en central spiller på Sepp Piontek dynamithold i 1980'erne. Han spillede konsekvent med strømperne nede om anklerne og uden benskinner. Stoppede egentlig på landsholdet efter EM i 1988, men tog en ekstra tørn for holdet i skæbnekampen på udebane mod Rumænien i efteråret 1989. Det hjalp dog ikke noget, da holdet tabte 3-1.

Lerby har som en af få professionelle fodboldspillere spillet 2 afgørende kampe på samme dag som senior, nemlig da han d. 13. november 1985 spillede for Danmark i en VM-kvalifikationskamp mod Irland om eftermiddagen, og samme aften spillede for Bayern München modt VfL Bochum i den tyske pokalturnering.

Agentvirksomhed 
I dag fungerer Søren Lerby som fodboldagent for både danske og udenlandske fodboldspillere, herunder Wesley Sneijder, Toby Alderweireld, Danijel Pranjić, Derk Boerrigter og Dries Mertens samt Viktor Fischer, Michael Krohn-Dehli, Pierre-Emile Højbjerg og Riza Durmisi.

Henvisninger 

Fodboldspillere fra Danmark
Fodboldspillere fra Fremad Amager
Fodboldspillere fra AFC Ajax
Fodboldspillere fra AS Monaco FC
Fodboldspillere fra FC Bayern München
Fodboldspillere fra PSV Eindhoven
Fodboldlandsholdsspillere fra Danmark
Atleter fra Taastrup Idræts Klub
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Dustin Hoffman

Dustin Hoffman (født 8. august 1937) er en amerikansk filmskuespiller.

Han har modtaget to Oscar for bedste mandlige hovedrolle for filmene Kramer vs. Kramer (1979) og Rain Man (1988).

Hoffman har – udover ovennævnte – indspillet mange film af hvilke kan nævnes: Fagre voksne verden (1967), Midnight Cowboy (1969), En god dag at dø på (1970), Papillon (1973), All the President's Men (1976), Marathon Man (1976), Tootsie (1982), Dick Tracy (1990), Hook (1991), Wag the Dog (1997) og Runaway Jury (2003).

Han har været gift to gange og har seks børn.

Udvalgt filmografi 
 Fagre voksne verden (1967)
 Midnight Cowboy (1969)
 En god dag at dø (1970)
 Straw Dogs (1971)
 Papillon (1973)
 Lenny (1974)
 All the President's Men (1976)
 Marathon Man (1976)
 Kramer vs. Kramer (1979)
 Tootsie (1982)
 En sælgers død (1985)
 Rain Man (1988)
 Dick Tracy (1990)
 "Hook" (1991)
 "Outbreak" (1995)
 Wag the Dog (1997)
 Runaway Jury (2003)
 Finding Neverland (2004)
 Meet the Fockers (2004)
 Stranger than Fiction (2006)
 Den magiske legetøjsbutik (2007)

Eksterne henvisninger 

 

Skuespillere fra USA
Personer fra Los Angeles
Amerikanere i 1900-tallet
Amerikanere i 2000-tallet
Oscar for bedste mandlige hovedrolle
Vegetarer
Jøder fra USA
Ærescesar
Orexin

Orexin (hypocretin), er et protein, der dannes af nogle særlige hjerneceller, orexin-neuroner, i et lille område i hjernen, hypothalamus. 

Stoffet vedligeholder menneskets balance for søvn og opvågnen. Manglen af nævnte stof kan forårsage narkolepsi.

Eksterne henvisninger 

Farmakologi
Biokemi
Douglas (Arizona)

Douglas er en by i Cochise County i delstaten Arizona i USA. Byen har  indbyggere. I 1878 var stedet, hvor Douglas ligger nu, kendt som Black Water, fordi der lå et beskidt vandhul. På trods af det var stedet meget søgt, da der var knaphed på vand.

Park Whitney, Charles A. Overlocke, J.A. Brock og Dr. Stewart Douglas, som rejste med en lille gruppe nybyggere, fandt i 1888 stedet og gav det navnet Douglas. Andre fulgte efter den lille gruppe, og i 1902 dannedes Douglas Improvement Company for at varetage de offentlige interesser.

Douglas flyttede til Bisbee i 1889, hvor han blev assay (guldvurderingsmand) for Copper Queen Mining Company. Han giftede sig med datteren af Lewis Williams den 11. november 1891, og i 1900 blev han opsynsmand for en mine i Sonora, som ejedes af Phelps Dodge Mining Company. Dr. Stewart Douglas, der var født i Quebec den 19. juni 1868 døde den 2. januar 1929. 

Postkontoret åbnede den 5. marts 1901.

Kilde

Referencer 

Byer i Arizona
Bill Simpson

William "Bill" Simpson er en fiktiv figur fra tv-serien The Simpsons, hvor han er Homer Simpsons farbror. Han bliver kun nævnt ganske kort og man har endnu ikke set ham i et afsnit af serien. Tilsyneladende var han kommunist. Om dette er sandt, vides ikke, men under alle omstændigheder blev han anmeldt for det af sin egen bror, Abraham Simpson (far til Homer Simpson).

Eksterne henvisninger 
Simpsons wiki om Bill Simpson

Figurer i The Simpsons
Florence

Florence ligger i Pinal County i delstaten Arizona, USA midtvejs mellem Phoenix og Tucson.

Løjtnant Levi Ruggles, som var indianeragent, markerede stedet hvor byen skulle lige i 1866. Kilderne om forklaringerne for byens navn er lidt forskellige, men alle er enige om at det var nogens søster eller datter. Byen blev grundlagt i 1875 og er siden dengang hovedsæde i Pinal County. I 1920'erne blev landbrugscenter i Pinal County.

Den gamle Florence forretningsområde ligger stadigvæk på hovedgaden hvor mange af bygningerne stammer fra 1880-tallet.

I 1907 blev fængslet i Yuma overfyldt, og der var ikke mere plads til udvidelse på Prison Hill, som var fængslets kirkegård. Fangerne blev sat til at bygge nyt fængsel i Florence, og den sidste fange forlod fængslet i Yuma den 15. september 1909 og blev overflyttet til Florence.

I dag er fængslet i Florence det største fængselsanlæg i Arizona, som består af flere fængsler for forskellige typer fanger, blandt dem også de dødsdømte. Dødsdommen i Arizona udføres med gas.

Kilde

Referencer 

Byer i Arizona
Safford

Safford er en by og administrativt centrum i Graham County i delstaten Arizona, USA.

Safford var oprindeligt en landsby i Arizona Territoriet. I vinteren 1873-74, slog en lille gruppe nybyggere sig ned ved Gila River som de i flere år havde udnyttet vandet fra. Et højvande ødelagde deres kanaler og dæmninger og de besluttede at starte forfra i "Valley of the Pueblo Viejo" (Old Town), et navn som dækkede for hele dalen dengang).
Nybygerne oprettede deres første lejr på flodbredden tæt ved, på jorden som ejedes af Chiricahua Cattle Company. De markerede stedet og begyndte at bygge stedet under beskyttelse af "de Forenede Staters bylov".

I januar 1874 ankom Joshua Eaton Bailey til Safford (han blev senere kendt som "faderen af Safford"). Han var en af de første handlende i byen og han forsynede militærpostene med forsyninger. Han døbte byen efter den tredje Arizona guvernør, Anson Pacely Killen Safford. Om Bailey var udsending af guvernør Safford, eller om han ønskede at sikre byen en slags godkendelse, er der ingen som ved, men det siges at guvernør Safford var meget interesseret i byens udvikling.

Guvernør Safford var udnævnt til områdets guvernør af Præsident Grant, og indsat i tjeneste i april 1869 og havde denne post i to omgange, til 1877.

"Faderen af Safford" som Joshua Baileys barnebarn har beskrevet: Joshua E. Bailey er født den 4. november 1833 i Orleans County New York, i Barre Township. Han rejste til vesten i 1851 til Californiens guldgraverområder (Eureka området). I 1861 fulgte Bailey med Californiens 4. Frivillige kompagni, som gjorde tjeneste i Arizona Territoriet. I 1865 forlod han militæret og tog arbejde ved Yuma militærdepotet, hvor han kørte med forsyninger langs Colorado floden indtil han førte en Mormon nybyggergruppe til Safford området. Sammen med Tuttle åbnede de den første forretning – han drev forretningen og Tuttle finansierede den. Senere åbnede Joshua en diligencestation ved Baileys Wells og igen senere blev han valgt til Graham Countys kommissionær. Han solgte alt i Safford i 1898 og flyttede til Yuma hvor han købte en mejeri. Under pres fra sin kone Ida Garber Bailey, rejste de til Michigan i 1899. Joshua Bailey døde den 2. april 1900 på sin farm i Eaton County, Michigan og han er begravet i Diamondale kirkegården i Eaton County, Michigan.

Levering af post i Safford var tilfældigt i mange år.

William Kirkland, Saffords første postmand, bragte posten mellem militærpostene efter 1875 og Saffords indbyggere hentede posten hjem hos ham. Det anden postkontor blev bestyret af Maggie Patterson som solgte foder og omdelte post i den gamle Zeckendorf bygning på det sydvestlige hjørne af Main og Central Street. A.M. Franklin bestyrede postkontoret fra hans forretning efter 1879. George Stevens blev postmester og derefter Sheriff i 1883. Edward Ijams, Dr. Groesbeck og Alfred Frye var alle postmestre og omdelte posten fra forskellige steder hvor de havde forretninger.

Ifølge Joshua Baileys barnebarn blev den første forretning åbnet af Joshua Bailey og den havde postkontor. Joshua var udnævnt som den første postmester og skatinddriver af Præsidenten.

Kilde 
 

Byer i Arizona
San Luis

San Luis ligger i Yuma County i delstaten Arizona, USA.

San Luis var grundlagt i 1930 da indgangsporten (grænsen) til de Forenede Stater blev åbnet. Byen blev til gennemgangsvejen til to verdener – de Forenede Stater og Mexico. 
 
Grænsen ligger i den sydvestligste hjørne af Yuma County og man kommer dertil ad Hovedvej 95 (SR 95). 
En høj hegn deler byen fra dens søster by – San Luis Río Colorado, Sonora, Mexico. Mange af de gamle indbyggere betragter sig selv stadigvæk mere som mexicanere end amerikanere. Flertallet af indbyggerne er mexicanskamerikanere eller mexicanere, da mange af indbyggerne er immigranter fra Mexico. 
På grund af Colorado floden, er ørkenområdet mellem San Luis og Yuma forvandlet til et grønt landbrugsområde hvor der dyrkes forskellige slags grøntsager, frugter mm.

Kilde 
 

Byer i Arizona
Stikkan Anderson

Stikkan Anderson, egentlig Stig Erik Leopold Anderson (25. januar 1931 i Hova, Västergötland i Sverige – 12. september 1997 i Stockholm) var en svensk tekstforfatter, musikforlægger, forretningsmand og oversætter af udenlandsk popmusik til svensk.

Stikkan Anderson stiftede Polar Music Prize, musikkens modstykke til Nobelprisen, og var grundlægger af Polar Records. Han er uden for Sverige mest kendt for sit engagement med ABBA og omtales ofte som ABBAs femte medlem.

Han skrev over 3 000 sangtekster og var med til at komponere melodi/tekst til sangen Waterloo, der vandt Eurovision Song Contest i 1974.

I dansktop-sammenhæng har Stikkan Anderson haft stor betydning. I 1959 fik han sit første store hit som sangskriver med sangen Är du kär i mig ännu, Klas-Göran? Den røg over Øresund til Danmark, hvor Gustav Winckler købte den til sit nystartede musikforlag. Winckler oversatte den selv til dansk og gav den videre til Grethe Sønck, som dermed fik sit livs hit. 

De følgende år fortsatte Anderson med at levere tekster og melodier til Gustav Winckler og de danske andre producere og tekstforfattere, både egne og dem han havde i sit musikforlags kataloger. Da Dansktoppen startede i 1968 var de fleste af melodierne hentet fra udlandet, og her havde Stikkan Anderson en absolut hovedrolle.

Andersons engagement i Danmark ebbede ud i takt med, at han fik succes med ABBA, og hans gamle danske samarbejdspartnere efterhånden faldt fra. Dog har hans indfyldelse stadig betydning, da rettighederne til mange af de sange, som er danske versioner af udenlandske sange, i dag ligger i Sverige.

Referencer

Kilder 
 Smith-Sivertsen, Henrik (2007). "Kylling med soft ice of pølser – Populærmusikalske versioneringspraksisser i forbindelse med danske versioner af udenlandske sange i perioden 1945-2007". Ph.d.-afhandling – Københavns Universitet.

Eksterne henvisninger 
 

Personer fra Sverige
ABBA
Duffman

Duffman er maskot og talsmand for Duff-bryggeriet. Han henfører til sig selv i tredje person konstant, og han elsker at sige "Oh Yeah" og "Duffman", med ekstra tryk på Duffman.

Duffmans sande identitet er meget omdiskuteret, da han flere gange har nævnt, at hans rigtige navn er Sid, Larry, og Barry Duffman. Men han har også sagt, at Duffman aldrig kan dø, kun skuespilleren som spiller ham ("Duffman can never die, only the actors who play him!"). Derfor er Duffman nok flere personer, da en enkelt Duffman tilsyneladende ikke har så stort et livsfoløb pga. det store påkrævede alkoholforbrug.

På et tidspunkt afslører Duffman, at han er af jødisk oprindelse under en fest for en flok tyskere hvor han reklamerer for Duff "This Reich will last a thousand beers! Oh, Ja". "I do this, and I'm Jewish".

Citater 

Citat I:

Duffman: Hey Duff lovers! Does anyone in this bar loooove Duff?
Carl: Hey, it's Duffman!
Lenny: Newsweek said you died of liver failure.
Duffman: Duffman can never die, only the actors who play him. Ooh yeah! 

Citat II:

Duffman: Duffman can't breathe! OH NO! 

Citat III:

Duffman: Duffman is thrusting in the direction of the problem!

Citat IV:

Titanya: But Duffman, you said if I slept with you I wouldn't have to touch the drunk! 
Duffman: Duffman... says a lot of things! Oh, yeah! 

Citat V:

Duffman: Duffman wants to party down with the man who sent in 10,000 Duff labels to bring me here today. I've got a bottomless mug of new Duff Extra Cold for, Barney Gumbel!

All: Chug! Chug! Chug! Chug! Chug! Chug!

Barney: I can't, I'm the designated driver! 

(Everything stops) 

Duffman: Yeah that's swell, Duff wholeheartedly supports the designated driver program. Now! Who wants to Party!

Eksterne henvisninger 

http://www.thesimpsonsquotes.com/characters/duffman-quotes.html 

Figurer i The Simpsons
Iste

Iste også kendt som Iced Tea er korrekt lavet ved at afkøle te. Den bliver gerne serveret med isterninger i.
Iste bliver også fremstillet af aramostoffer og med et meget ringe indhold af te. Der er mange variationer af fremstillingen verden over. I enkelte lande som Belgien fås iste tilsat kulsyre, og i andre lande er det populært med fløde eller mælk.

Bliver oftest serveret med frugter i:
 Citron
 Fersken (peach)
 Jordbær
 Hindbær

Populære fabrikanter:
 Nestea
 Lipton
 Snapple
 Arizona Beverage
 Rema1000

Opskrift: 
Lav en stærk sort te (se te, fx darjeeling), sød den, køl den ned og serverer den i et glas med et par skiver citron. 
Grønne teer og  urteteer (se Urtete) kan også bruges.

Læskedrikke
Iskolde drikkevarer
Te
Bartolomeu de Gusmão

Bartolomeu Lourenço de Gusmão (født 18. december 1685 i Santos, Brasilien, død 18. november 1724 i Toledo, Spanien) var en portugisisk præst og opfinder, der i 1709 udviklede en ballon, som fyldt med opvarmet luft kunne svæve inden døre.

Præster fra Brasilien
Hans Moleman

Hans Moleman er en muldvarpelignende fiktiv figur fra serien The Simpsons. Dan Castellaneta lægger stemme til ham. 

Moleman er igennem de seneste år blevet en fan favorit. Hans udseende fortæller, at han sandsynligvis er over 80 år gammel, men han hævder selv (hvilket hans kørekort beviser), at han kun er 31. Dette begrunder han som et resultat af et stort alkoholproblem.

Mange Simpsons fan hævder, at Moleman ikke er en og samme person, men at der er mange af ham (ligesom i tilfældet med Duffman). Moleman er tilsyneladende hersker over et muldvarpefolk under Springfield. Dette afsløres i en episode, hvor Homer Simpson falder ned igennem et kloakåbning under et selvmordsforsøg, men takket være buschaufføren Otto, er Homer hurtigt på vej op til overfladen igen.

I et afsnit tager Moleman fejl af sin army reunion og ender i stedet på en bar for homoseksuelle, hvor han bliver beordret med hjem af en stor mand i uniform.

(At a gay disco) Moleman: "This isn't my army reunion."

Colonel: "You're coming home with me!"

Moleman: "Yes, colonel." 

Moleman kommer altid galt af sted, og i flere episoder mener mange fans, at han faktisk dør. Et argument for, at der måske er flere af ham.

I et afsnit af The Simpsons bliver Moleman nærmest adopteret af Simpson-familien og Homer finder det sjovt at kysse ham konstant.

Molemans arbejde indebærer bl.a. et job som vært på en radiostation med et program, som han indleder på følgende måde "This is Moleman in the Morning, Good Moleman to you."
Udover jobbet som radiovært underviser han også folk i at spise appelsiner.

Eksterne henvisninger 

Figurer i The Simpsons
Folkungaslægten

Folkungeslægten er det traditionelle navn for en svensk kongeslægt fra middelalderen som nogle mener har sit navn efter en Folke Filbyter, som imidlertid ikke er en historisk person. Navnet Folkungaslægten er egentlig en historisk misforståelse, og betegnelsen Bjälboslægten efter slægtens stamgods Bjälbo i Östergötland var måske en mere korrekt betegnelse; dog har Folkungaslægten  længe været etableret i den historiske litteratur.

Begrebet Folkungar var i middelalderen nærmest et politisk parti. Med begrebet Folkungaslægten mener man hovedsageligt efterkommere af Birger jarl, som regerede Sverige og Finland 1250-1266.

Folkungaslægten uddøde 1390 med Erik Valdemarsson af Sverige.

Folkungatiden 1250 – 1389 
I Sverige kaldes tiden fra 1250 til 1389 for Folkungatiden. I denne periode blev ni medlemmer af Bjälboslægten statschefer. 

Sveriges ældre middelalder var fra 1050 til 1250. Kalmarunionen blev reelt oprettet i 1389, men først formelt stiftet i 1397. Med afbrydelser varede Kalmarunionen til 1520.

Statschef 
 Birger jarl, regerende rigsjarl 1248–1266.

Konger 
 Valdemar Birgersson af Sverige (den første konge over et samlet Sverige) konge fra 1250, men først regerende fra 1266, fordrevet 1275.
 Magnus Ladelås, konge af Sverige fra 1275 til 1290.
 Birger Magnusson af Sverige, 1290-1318, fordrevet, begravet i Sankt Bendts Kirke i Ringsted.
 Magnus Smek, svensk konge 1319–1364, norsk konge 1319–1343 (formelt til 1355), også skånsk konge 1332-1360.
 Erik Magnusson af Sverige, modkonge 1356–1359.
 Håkon 6. Magnusson, norsk konge 1355–1380, svensk medkonge 1362–1364. 
 Oluf 2., unionskonge under formynderskab af Margrete 1., dansk konge 1376-1387, norsk konge 1380-1387, kandidat til den svenske trone 1387.
 Albrecht af Mecklenburg, svensk konge 1363-1389.

Sveriges kongehuse
Sverige i middelalderen
Ralph Wiggum

Ralph Wiggum er en fiktiv otteårig dreng fra serien The Simpsons. Han er blevet en fanfavorit på sine talrige intetsigende kommentarer og sin nærmest selvdestruktive adfærd.

Han er nok det dummeste barn på hele Springfield Elementary skole, men på trods af dette er han den evige optimist på en nærmest lalleglad måde. 

Hans far er Springfields politichef Clancy Wiggum, og hans mor er Sarah Wiggum. Han går i anden klasse sammen med Lisa Simpson, og hans lærer er den alkoholiserede Elizabeth Hoover.

Ralph må ikke gå i den dybe ende af sin sandkasse, og hvis hans næse begynder at bløde, så er det fordi, han piller i den for meget (ifølge hans læge) eller for lidt (ifølge hans far).

Ved en sten i hans have så han engang en irsk alf, som lærte ham at brænde ting. Denne alf dukker senere op på hans skulder og beordrer ham til at brænde familien Simpsons hus ned sammen med familien (afsnittet slutter dér).

Ralph er ofte med sin far på arbejde. I et afsnit sider Ralph tilbage alene i politibilen om natten, mens faren er udenfor for at snakke med en højtråbende galning. I et andet afsnit kommer Ralph til et køre væk i farens politibil, mens faren cykler bagefter og lover ham at han må lege med hans pistol, hvis han stopper bilen.

Bussemænd, giftige bær og lim står ofte på menuen for Ralph Wiggum, hvis legetøj, som en følge af hans ulækre spisevaner, er meget klistret.

I skolen stiller han ofte læreren de mest underlige spørgsmål og hans dumhed har da også resulteret i, at han ikke må bruge en rigtig saks. Hans adfærd i skolen har i et afsnit resulteret i, at han ikke må komme i skole. Da faren spørger hvorfor han er hjemme svarer han, at hans lærer var træt af at prøve (ironisk nok er faren samtidig blevet fyret fra korpset).

Det Amerikanske rockband Bloodhound Gang Har lavet en sang opkaldt efter Ralph Wiggum

Eksterne henvisninger 
Citater af Ralph Wiggum 

Figurer i The Simpsons
Juliane (film)

Juliane er en dansk film fra 2000.
 Manuskript Stellan Olsson.
 Instruktion Hans Kristensen.
Blandt de medvirkende kan nævnes:

 Mette Lisby
 Pelle Koppel
 Bodil Jørgensen
 Sanne Grangaard
 Kristian Halken
 Thomas Eje
 Birthe Neumann
 Nicolaj Kopernikus
 Thure Lindhardt
 Tomas Villum Jensen

Eksterne henvisninger 
 

Dramafilm fra Danmark
Danske film fra 2000
Dansksprogede film
Itchy og Scratchy

Itchy og Scratchy er henholdsvis en mus og en kat, der medvirker i The Itchy and Scratchy Show, som er en meget populær serie blandt den fiktionelle by Springfields børn, i tegnefilmsserien The Simpsons.

The Itchy and Scratchy Show bliver præsenteret som et indslag i Krusty The Klown TV Show, og de ultravoldlige historier er til stor morskab for Lisa og Bart Simpson, samt en stor del af byens øvrige befolkning.

Itchys stemme er indtalt af Dan Castellaneta og Scratchys stemme er indtalt af Harry Shearer.

Historie 

Itchy og Scratchy er i virkeligheden bygget på tegnefilmsfigurer som Tom og Jerry, som også til tider kan være særdeles voldlige. I begge serier er der meget voldlige handlinger mellem søde dyr, og budskabet med Itchy og Scratchy er, at den slags voldlige handlinger ikke hører hjemme i tv-serier henvendt til børn. Efter have set et afsnit angriber Maggie sin far Homer med en træhammer. 

Itchy og Scratchy har også skabt vrede i Springfield, og på et tidspunkt blev tv-selskabet, som sender Itchy og Scratchy, tvunget til at sende en "ikke voldelig" version efter protester fra Springfileds indbyggere, ledet af Marge Simpson.

En episode af Itchy og Scratchy tager normalt 30-60 sekunder. De to figures succes har resulteret i at der i et Simpsons afsnit bliver udgivet en spillefilm ved navn "The Itchy & Scratchy Movie". Nogle gange forekommer det at der er gæsteoptræden i show, hvor personer som Hitler og Quentin Tarantino har deltaget.

I et afsnit åbnes der en forlystelsespark kaldet "Itchy and Scratchyland". Naturligvis bærer denne forlystelsespark præg af det voldelige univers.

Eksterne henvisninger 

Figurer i The Simpsons
Charly & Steffen

Charly & Steffen er en dansk film fra 1979 med Allan Olsen i hovedrollen.

Filmen er en direkte fortsættelse til den store filmsucces Mig og Charly fra året før. Filmens handling foregår i Aarhus hvor den også er optaget, hvorimod forgængeren var optaget i Silkeborg. Filmen opnåede dog ikke samme kultstatus og succes, som forgængeren har i dag.

 Manuskript Henning Kristiansen og Bent Rasmussen.
 Instruktion Henning Kristiansen.
Blandt de medvirkende kan nævnes:

 Allan Olsen
 Ghita Nørby
 Pia Rosenbaum
 Lone Kellerman
 Jesper Christensen
 Martin Miehe-Renard
 Birthe Backhausen
 Lars Lunøe
 Lisbeth Gajhede
 Mette Munk Plum
 Kim Jensen
 Anne Kierulff
 Martin Sne
 Henrik Hartvig Jørgensen
 Erwin Anton Svendsen
 Tine Kristiansen
 Linda Laursen
 Jan Gustavsen
 Christina Krøll
 Jørn Gottlieb
 Flemming Larsen
 Per Kristensen
 Liselotte Kroager
 Anne-Grethe Larsen
 Mette Munk Plum
 Victor Marcussen
 Pernille Oldorf
 Julie Wieth
 Karin Wolff
 Peter Ørsted

Referencer

Eksterne henvisninger 
 

Dramafilm fra Danmark
Danske film fra 1979
Suzanne og Leonard

Susanne og Leonard er en dansk film fra 1984, instrueret af John Hilbard og med manuskript af Annette Olsen og Bjarne Reuter efter en roman af sidstnævnte.

Medvirkende
Ole Meyer
Preben Neergaard
Fritze Hedemann
Troels II Munk
Tammi Øst
Baard Owe
Jarl Forsman
Holger Vistisen

Eksterne henvisninger 
 

Film baseret på værker af Bjarne Reuter
Danske film fra 1984
Film instrueret af John Hilbard